**KLUBAFTEN**

**Bygning af shelters til edderfugle.**

**Tirsdag den 8. Marts 2022 kl. 1900 i klubhuset**

**HSL har snakket om det længe, og nu har vi endelig fået tilladelse fra Naturstyrelsen. Nu må vi opsætte et antal shelters til de rugende edderfugle på Svanegrunden.**

**Men før vi kan sætte noget op, skal vi have fabrikeret shelters af rio-net. På generalforsamlingen fremviste vi en prototype, som vi tror opfylder edderfuglehunnens strenge krav.**

**MÅL: 2 stykker rio-net á 75 X 75 cm. Maskestørrelse 8 til 13 cm og tykkelse 6 eller 8 mm.**

**Vore shelters består af 2 stykker, der sættes sammen i toppen med kraftig bindetråd eller lignende. Så kan de klappes sammen under transporten til Svanegrunden.**

**På klubaftenen skal vi have klippet rio-nettet til og sat stykkerne sammen.**

**Vi sørger for værktøj og materialer, men du må selvfølgelig gerne medbringe dit eget værktøj.**

**OBS OBS: Foreningen mangler rio-net, så har du noget stående, vil vi gerne klippe i det!**

**Her ses størrelsesforholdet på HSL prototypen.**

**Når der er fabrikeret 20 – 25 shelters, sejler vi det hele over til grundene og sætter det op. Jægernes Naturfond har bevilget vildtkameraer, som styres af Aarhus Universitet.**

**Ved opsætningen på stedet skal der ”sys” tang, camouflagenet eller græs ind i rio-nettet.**

**VEL MØDT TIL KLUBAFTENEN. FORENINGEN GIVER KAFFE, ØL/VAND OG ET STYKKE BRØD**

**HSL bestyrelsen**